CELEX: 62008CB0166
Language: el
Date: 2009-05-19 00:00:00
Title: Υπόθεση C-166/08: Διάταξη του Δικαστηρίου (έβδομο τμήμα) της 19ης Μαΐου 2009 [αίτηση του Amtsgericht Büdingen (Γερμανία) για την έκδοση προδικαστικής αποφάσεως] — ποινική διαδικασία κατά Guido Weber (Άρθρο 104, παράγραφος 3, του Κανονισμού Διαδικασίας — Οδηγία 89/397/ΕΟΚ — Επίσημος έλεγχος των τροφίμων — Δικαίωμα των υποκειμένων σε έλεγχο επί διενέργειας αντιπραγματογνωμοσύνης — Έννοια του υποκειμένου σε έλεγχο)

29.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/15
            
         Διάταξη του Δικαστηρίου (έβδομο τμήμα) της 19ης Μαΐου 2009 [αίτηση του Amtsgericht Büdingen (Γερμανία) για την έκδοση προδικαστικής αποφάσεως] — ποινική διαδικασία κατά Guido Weber
   (Υπόθεση C-166/08) (1)
   
   (Άρθρο 104, παράγραφος 3, του Κανονισμού Διαδικασίας - Οδηγία 89/397/ΕΟΚ - Επίσημος έλεγχος των τροφίμων - Δικαίωμα των υποκειμένων σε έλεγχο επί διενέργειας αντιπραγματογνωμοσύνης - Έννοια του υποκειμένου σε έλεγχο)
   2009/C 205/27
   Γλώσσα διαδικασίας: η γερμανική
   
      Αιτούν δικαστήριο
   
   Amtsgericht Büdingen
   
      Ποινική διαδικασία ενώπιον του αιτούντος δικαστηρίου κατά
   
   Guido Weber
   
      Αντικείμενο
   
   Αίτηση εκδόσεως προδικαστικής αποφάσεως — Amtsgericht Büdingen — Ερμηνεία του άρθρου 7, παράγραφος 1, δεύτερη περίοδος, της οδηγίας 89/397/ΕΟΚ του Συμβουλίου, της 14ης Ιουνίου 1989, σχετικά με τον επίσημο έλεγχο των τροφίμων (EE L 186, σ. 23) — Δικαίωμα των υποκειμένων σε έλεγχο να ζητήσουν τη διενέργεια αντιπραγματογνωμοσύνης στο πλαίσιο ενός επισήμου ελέγχου τροφίμων — Αναγνώριση της ιδιότητας του «υποκειμένου σε έλεγχο» στον έμπορο που φέρει την ποινική και διοικητική ευθύνη για τον τρόπο επισημάνσεως τροφίμου
   
      Διατακτικό
   
   Το Δικαστήριο διατάσσει:
   Το άρθρο 7, παράγραφος 1, δεύτερο εδάφιο, της οδηγίας 89/397/ΕΟΚ του Συμβουλίου, της 14ης Ιουνίου 1989, σχετικά με τον επίσημο έλεγχο των τροφίμων, έχει την έννοια ότι μια εταιρία που εισήγαγε και κατόπιν διέθεσε στο εμπόριο ένα τρόφιμο και κατά του διαχειριστή της οποίας μπορεί, λόγω των αποτελεσμάτων των αναλύσεων δειγμάτων του προϊόντος αυτού τα οποία ελήφθησαν από εμπορικό κατάστημα λιανικής πωλήσεως, να ασκηθεί ποινική δίωξη ή να κινηθεί διαδικασία επιβολής διοικητικών κυρώσεων λόγω της καταστάσεως ή της επισημάνσεως του εν λόγω τροφίμου πρέπει να θεωρηθεί «υποκείμενη σε έλεγχο», κατά την έννοια της διατάξεως αυτής.
   
      (1)  ΕΕ C 183 της 19.7.2008.